**ΕΠΙΜΟΡΦΩΤΙΚΟ ΣΕΜΙΝΑΡΙΟ**

 **«Πνευματική Ιδιοκτησία και Συγγενικά Δικαιώματα:**

**Εφαρμογή στην εκπαίδευση και τις νέες τεχνολογίες»**

**Οργανισμός Πνευματικής Ιδιοκτησίας (ΟΠΙ)**

**3ο ΠΕΚΕΣ Κεντρικής Μακεδονίας**

**Κατερίνη**

**Δευτέρα, 24 Φεβρουαρίου 2020**

**17:00 – 19:00**

**Ο Οργανισμός Πνευματικής Ιδιοκτησίας (ΟΠΙ) (**[**www.opi.gr**](http://www.opi.gr)**)** σε συνεργασία με το **3ο ΠΕΚΕΣ Κεντρικής Μακεδονίας** διοργανώνουν επιμορφωτικό σεμινάριο στην Κατερίνη, τη Δευτέρα**, 24 Φεβρουαρίου 2020**, ώρα17:00 - 19:00 στο Πνευματικό Κέντρο του Δήμου «Εκάβη».

Το σεμινάριο έχει σκοπό την **ενημέρωση των εκπαιδευτικών των νομών Ημαθίας, Πέλλας και Πιερίας** σχετικά με θέματα πνευματικής ιδιοκτησίας καθώς και με τη σημασία του έργου των δημιουργών (συγγραφέων, εικαστικών, φωτογράφων, μουσικοσυνθετών, δημιουργών λογισμικού, κλπ.) και των δικαιούχων συγγενικών δικαιωμάτων (τραγουδιστών, μουσικών, ηθοποιών, εκδοτών, παραγωγών ταινιών και δισκογραφικών εταιρειών).

Επιπλέον, θα συζητηθούν οι εφαρμογές της πνευματικής ιδιοκτησίας στην εκπαίδευση και στις νέες τεχνολογίες και θα παρουσιαστεί υλικό για χρήση μέσα στην τάξη. Θα συμμετάσχει με παρέμβαση δημιουργός ή εκτελεστής καλλιτέχνης.

Το σεμινάριο θα πραγματοποιηθεί στο πλαίσιο υλοποίησης του **προγράμματος της Ευρωπαϊκής Ένωσης** με τίτλο «Εκπαιδεύοντας τους νέους και τους καθηγητές της δευτεροβάθμιας εκπαίδευσης της Ελλάδας και της Κύπρου για την Πνευματική Ιδιοκτησία». Το πρόγραμμα είναι διακρατικό και **χρηματοδοτούμενο από το Γραφείο Διανοητικής Ιδιοκτησίας της Ευρωπαϊκής Ένωσης (EUIPO)**.

Το πρόγραμμα αυτό έχει στόχο την ευαισθητοποίηση εκπαιδευτικών και μαθητών σχετικά με τη σημασία της πνευματικής ιδιοκτησίας στη σύγχρονη κοινωνία και το ρόλο της ως καθοριστικού παράγοντα για την προώθηση της δημιουργικότητας και του πολιτισμού.

Με το πέρας του σεμιναρίου θα δοθούν βεβαιώσεις παρακολούθησης.

Πληροφορίες σχετικά με τις δράσεις του ΟΠΙ στον τομέα της εκπαίδευσης είναι διαθέσιμες στο [www.copyrightschool.gr](http://www.copyrightschool.gr)

**ΠΡΟΓΡΑΜΜΑ**

**17:00-17:15**: Χαιρετισμοί

**17:15 - 17:30**: Η Πνευματική Ιδιοκτησία στην Εκπαίδευση. Δράσεις ΟΠΙ και εκπαιδευτικό υλικό

 *Νίκος Σταυρόπουλος, Υπεύθυνος Πληροφορικής ΟΠΙ*

**17:30 - 18:15:** Πνευματική Ιδιοκτησία και Συγγενικά Δικαιώματα – Βασικές αρχές / Εφαρμογές στην εκπαίδευση και τις νέες τεχνολογίες

 *Μαρία Δάφνη Παπαδοπούλου, Προϊσταμένη Νομικού Τμήματος ΟΠΙ*

*Εύα Μουστάκα, Νομικός ΟΠΙ*

**18:15 - 18:30**: Παρέμβαση δημιουργού/ερμηνευτή

 *Μανώλης Φάμελλος, Τραγουδοποιός – Ερμηνευτής, Πρόεδρος Διοικητικού Συμβουλίου Οργανισμού Συλλογικής Διαχείρισης ‘ΕΡΑΤΩ’.*

**18:30 - 19:00** Συζήτηση

|  |
| --- |
|  |
|  | cid:image005.png@01D59BB3.B83D8B30 |